Author: MPSVaR
Last saved by: agenda0
Company: MPSVR SR

P r e d k l a d a c i a    s p r á v a

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch v znení neskorších predpisov a nariadenie vlády Slovenskej republiky č. 250/1992 Zb. o platových pomeroch príslušníkov Zboru požiarnej ochrany Slovenskej republiky v znení neskorších predpisov sa predkladá v zmysle ustanovenia § 13 ods. 4 zákona č. 472/2000 Z. z. o štátnom rozpočte na rok 2001, podľa ktorého sa upravené stupnice platových taríf na rok 2001 uplatnia od 1. júla 2001 a ďalšie zvýšenie tarifných platov pedagogických pracovníkov od 1. septembra 2001.
V zmysle rozhodnutia vlády z 9. mája 2001 stupnica platových taríf zdravotníckych zamestnancov v štátnych zdravotníckych zariadeniach, ktoré sú finančným vzťahom napojené na poisťovňu zriadenú na vykonávanie zdravotného poistenia sa s účinnosťou od 1. júna 2001 zvyšuje diferencovane o 20 až 45 %.
Návrh nariadenia vlády bol predmetom pripomienkového konania 61 orgánov a organizácií, pričom 8 z nich stanovisko nezaujalo vôbec. Účastníci pripomienkového konania prevažne nemali k materiálu pripomienky. Opodstatnené pripomienky legislatívno-technického charakteru sú v návrhu premietnuté. 
Pripomienky vyjadrujúce nespokojnosť s navrhovaným zvýšením stupnice platových taríf (v tom čase o 4 %) pre zdravotníckych zamestnancov v štátnych zdravotníckych zariadeniach, ktoré sú finančným vzťahom napojené na zdravotnú poisťovňu, s ohľadom na vládou schválené zvýšenie o 20 až 45 % sú bezpredmetné.
Vyhodnotenie pripomienok predložených k návrhu nariadenia vlády jednotlivými orgánmi a organizáciami je súčasťou predloženého materiálu.
Návrh nariadenia vlády bol predmetom rokovania Rady hospodárskej a sociálnej dohody SR 25. mája 2001. Konfederácia odborových zväzov SR nesúhlasila s predloženým materiálom a požiadala o jeho opätovné prerokovanie, ktoré sa má uskutočniť 31. mája t. r. Asociácia zamestnávateľských zväzov a združení nevyjadrila zásadné výhrady voči návrhu nariadenia vlády.
Z dôvodu, že predložený návrh nariadenia vlády v porovnaní s návrhom, ktorý bol predmetom pripomienkového konania, obsahuje nové ustanovenia, MPSVR SR v zmysle § 51 zákona Národnej rady SR č. 303/1995 Z. z. o rozpočtových pravidlách v znení neskorších predpisov opakovane požiadalo Ministerstvo financií SR o zaujatie stanoviska. MF SR k upravenému zneniu návrhu nariadenia vlády listom z 23. 5. 2001 č. 9759/2001-46 (je tiež v prílohe dôvodovej správy) zaujalo negatívne stanovisko. MPSVR SR s cieľom riešenia rozporných častí upraveného návrhu nariadenia vlády (zjednotenie stupnice platových taríf pre všetkých zdravotníckych zamestnancov a postup poskytovania tarifného platu vedúcemu zamestnancovi podľa stupnice platových taríf, podľa ktorej  sa určuje tarifný plat jeho podriadeným s výnimkou stupnice platových taríf pre špičkových odborníkov) toho času rokuje s MF SR. O jej výsledku bude podaná informácia na rokovaní Legislatívnej rady vlády SR (vlády SR).